《百字令》
清代·华长发

屏山几曲，记相逢未嫁，回波微溜。雅淡梳妆人似玉，可是丽华身后。

南国佳人，苧村越女，艳色传来旧。而今觌面，天然丰格标秀。

偶把往事重提，衣香鬟影，不觉相思又。芳草亭台人去也，剩下丝丝细柳。

雏燕娇莺，去年此际，正早春时候。怎能飞去，镜台时侍左右。

作者简介：华长发(1629--1713)字商原，号沧江。无锡人。诸生。工诗词。与秦沅善，二人尝偕顾祖禹纂《方舆纪要》；擅行草楷法，与邑中孙骇禾、高世泰、严绳孙齐名，有《沧江词》。